‫- סדרה תיעודית של NETFLIX -‬
‫- 20 במרץ, 1983‬ ‫יומיים לפני הפעלת המנוף הפולארי -‬
‫אחרי שפרצו לי לדירה,‬
‫התייחסתי לזה כאל מסר‬ ‫שמנסים לשלוח לי מג'י-פי-יו ובכטל.‬
‫הנחתי שהם מנסים להגיד לי להתקפל,‬
‫אחרת יכסחו אותי.‬
‫ריק התקשר וסיפר שפרצו לו לדירה.‬
‫ידעתי שיש בעיית אמינות מול המשטרה המקומית,‬
‫אז לא הייתי בטוח שהוא יכול לסמוך עליהם.‬
‫אז יצרתי קשר עם האף-בי-איי‬ ‫והם הגיעו לזירה.‬
‫בכל פעם שאנחנו מדברים‬ ‫עם חושפי שחיתויות שמגיעים מתעשיית הגרעין,‬
‫אנחנו תמיד יודעים שהם בסכנה.‬
‫אבל כשריק פארקס בא והתריע‬ ‫על חומרת השימוש במנוף הפולארי,‬
‫זה קרה בעיצומן של כל העוולות האחרות‬
‫שפתאום יצאו ונחשפו‬
‫על התנהלות פלילית אפשרית‬ ‫בת'רי מייל איילנד.‬
‫- אף-בי-איי -‬
‫היו סימנים לכך‬ ‫שכל הסיפור סביב ת'רי מייל איילנד‬
‫מזמן התאונה ואילך‬
‫היה טיוח עצום של החברה‬ ‫ושל הוועדה לרגולציה גרעינית.‬
‫וכך ההאשמה של ריק‬
‫הפכה לחלק מסיפור הרבה יותר גדול‬ ‫שעלול לחסל את תעשיית הגרעין.‬
‫מהאף-בי-איי הסבירו‬
‫שמתנהלת חקירה מתמשכת על התאונה‬
‫ורצו שאענה על שאלות‬ ‫כדי לעזור להם להבין את התמונה המלאה.‬
‫אבל השאלה הראשונה ששאלתי הייתה,‬ ‫"האם להרחיק את הבנים שלי מכאן?"‬
‫הוא אמר, "בהתחשב במה שאתה עתיד לעבור,‬
‫אני חושב שזה יהיה רעיון טוב".‬
‫וזה שכנע אותי שאני פוסע בשדה מוקשים.‬
‫ההחלטה לפרסם הייתה כרוכה בחשבון נפש נוקב.‬
‫יש לי פחדים כמו לכולם.‬
‫אבל לא הייתה לי ברירה.‬
‫אם המנוף הזה ייפול ויפגע בחיי מישהו,‬
‫או יוביל לחשיפה בלתי מבוקרת לציבור הרחב,‬
‫- ריק פארקס, חושף השחיתות -‬
‫לא הייתי יכול להביט במראה‬ ‫לולא הייתי עושה משהו כדי לעצור זאת.‬
‫וידעתי שאשלם על כך בקשר שלי עם בטי.‬
‫כי היא לא הייתה מוכנה להסתכן‬
‫בפגיעה אפשרית בה ובילדיה,‬
‫והיא הייתה משוכנעת שכולנו נמות.‬
‫ואני חייב לומר שהבנתי את חששותיה.‬
‫אז בטי עברה לבית של אימא שלה בהאריסברג.‬
‫והפרידה הייתה קשה.‬
‫אימא הסבירה לנו שזה לא מסתדר.‬
‫אמרתי, "למה? מה קרה?"‬
‫- ניקול רמסברג, תושבת מידלטאון -‬
‫"הייתם מאוהבים."‬
‫והתשובה הייתה…‬
‫"זה משהו שצריך לעשות".‬
‫"אבל למה?"‬
‫"צריך לעשות את זה".‬
‫לא ממש הבנתי באותו זמן שכנראה…‬
‫זו הפעם האחרונה שאראה את ריק.‬
‫כשאתה עומד בפני דילמה…‬
‫אתה צריך להחליט.‬
‫ואתה צריך לשאת בהשלכות‬ ‫של ההחלטות שאתה מקבל.‬
‫וכך עשיתי.‬
‫אבל זה לא הפך את זה לקל יותר.‬
‫- 22 במרץ 1983, יום הפעלת המנוף הפולארי -‬
‫באותו בוקר, אחרי לילה כמעט ללא שינה,‬ ‫נאלצתי למסור את התצהיר של ריק‬
‫- ב. גרייד, פרויקט האחריות הממשלתי -‬
‫לוועדת הרגולציה הגרעינית לפני ההצבעה.‬
‫בד בבד, טום הוציא הודעה לעיתונות.‬
‫פרויקט האחריות הממשלתי‬ ‫של המכון למחקר מדיני‬
‫גאה לייצג את מר ריצ'רד פארקס.‬
‫מר פארקס מאשים את חברת בכטל‬ ‫ואת חברת ג'י-פי-יו‬
‫בפעולות נקם והטרדות‬
‫אחרי שהוא ואחרים חשפו‬ ‫הפרות חמורות באבטחת איכות‬
‫בנושאי בטיחות כבדי משקל…‬
‫בחברת בכטל ובחברת ג'י-פי-יו‬ ‫ידעו שריק מסוגל להעיד‬
‫על ההשלכות האפשריות לשימוש במנוף הפואלרי‬
‫ולחשוף את הסיכון להתכה‬ ‫שעלולה להחריב את כל החוף המזרחי.‬
‫לכן הם כינסו מסיבת עיתונאים‬ ‫כדי להפריך זאת.‬
‫אני סמוך ובטוח שכל הפעילות‬ ‫בכור מס' 2 בת'רי מייל איילנד‬
‫- רוברט ארנולד, נשיא ג'י-פי-יו -‬
‫התנהלה כשבטיחות בראש מעיינינו.‬
‫דבר לא יכול היה להדהד את הנושא יותר‬ ‫מאשר דו-קרב מסיבות עיתונאים ‬
‫בוויכוח על עתידו של החוף המזרחי.‬
‫נעשו הרבה קיצורי דרך ‬ ‫שהביאו לסיכון גבוה ביותר.‬
‫החששות הבטיחותיים שהעלה מר פארקס‬
‫נידונו ונבדקו לפרטי פרטים.‬
‫במקביל, מסרתי את התצהיר לוועדה.‬
‫התעורר דיון סוער בין חברי הוועדה‬
‫והם יצאו להתייעצות.‬
‫אבל חששתי שהוועדה תמשיך הלאה למרות הכול,‬
‫ותראה בזה מקרה רגיל‬ ‫של ניסיון לחשוף שחיתות.‬
‫אנחנו חוששים שהחוויה של מר פארקס‬
‫משקפת את חווייתם של רבים‬ ‫מעובדי תעשיית הגרעין שיצרו איתנו קשר.‬
‫ברצוני להעביר לו את רשות הדיבור‬ ‫כדי לתאר את חוויותיו.‬
‫ידעתי שכשלים בטיחותיים בת'רי מייל איילנד‬
‫ארבע שנים לאחר התאונה‬
‫יהיו מכת מוות לתעשיית הגרעין.‬
‫אני רק יודע שתמיד תמכתי באנרגיה גרעינית.‬
‫אני עדיין תומך בה,‬
‫אבל אני לא תומך במערכת ניהולית מסוג זה.‬
‫אין תירוץ בשום תעשייה,‬ ‫על אחת כמה וכמה בתעשיית הגרעין,‬
‫להתעלם כליל מבעיה לאחר שמעלים אותה בפניך,‬
‫ולנסות לדרוס ולרמוס‬ ‫את האנשים המביאים זאת לתשומת ליבך.‬
‫נכון לעכשיו, טרם השתמשו במנוף הפולארי?‬ ‫-לא, אדוני, טרם השתמשו. תודה לאל.‬
‫מר פארקס, אתה עדיין מצפה לשוב לעבודתך?‬
‫אדוני, לא אכפת לי.‬
‫חברי הוועדה לרגולציה גרעינית חזרו לחדר.‬
‫לא ידענו מה עומד לקרות.‬
‫ואז הם פשוט חתמו את הפגישה ואמרו,‬
‫"לא נאפשר למנוף הפולארי‬ ‫להמשיך בפעולות הניקוי".‬
‫בזאת מסתכמת הצבעתנו.‬
‫פרצתי בבכי.‬
‫המשימה לעצור את השימוש‬ ‫במנוף הפולארי הושלמה.‬
‫מנענו מהם להתקדם הלאה.‬
‫כשהסיפור פורסם בעיתונים, היה לי ברור מאוד‬
‫עד כמה מונומנטלית הייתה הבעיה.‬
‫והייתי אסירת תודה‬
‫כי ידעתי שלפעולה שלו יש השלכות.‬
‫למרבה המזל, ריק בחר לעשות את הדבר הנכון.‬
‫פניתי לוועדת הרגולציה‬ ‫ואמרתי להם שקיבלתי איום,‬
‫ולייק הארט בעצמו אמר לי‬ ‫שהם לא מוצאים שום בעיה במנוף הפולארי.‬
‫לא צפיתי במסיבת העיתונאים,‬ ‫אבל שמעתי על זה.‬
‫על כך שהם נוקמים בכל מי שאומר את האמת,‬
‫- לייק בארט -‬
‫שהם מושחתים ושזה לא בטיחותי.‬
‫מעולם לא שמעתי על כך שהוא עזב את התעשייה,‬
‫או משהו כזה.‬
‫מעולם לא שמעתי‬ ‫שאומרים עליו שהוא חושף שחיתויות.‬
‫אולי הוא כזה. אני לא יודע.‬
‫לא תמיד אני מבין מיהו חושף שחיתויות,‬ ‫כי המצב הופך מאוד רגשי,‬
‫אבל מבחינתי,‬
‫טיפלנו בבריאות הציבור ובביטחונו‬ ‫לצורך ביצוע הניקוי. בכך התמקדתי.‬
‫זמן קצר לאחר שפרסמתי את הדברים,‬
‫הוכרז שתתנהל חקירה מטעם הקונגרס,‬
‫וההנהלה רתחה וגעשה.‬
‫כלומר, הם ממש זעמו.‬
‫עברתי מהדירה שגרתי בה‬
‫לבית אחר שאיש לא ידע עליו,‬
‫כי חברת האנרגיה פיטרה חבורה של אנשים,‬
‫הפסיקה את העבודות, והאשימה בכך את‬ ‫"ההאשמות המטופשות של ריק פארקס".‬
‫כל פעולה שקשורה בניקוי תושהה‬
‫עד שיסיימו את החקירה.‬
‫- אפריל 1983, ארבע שנים אחרי התאונה -‬
‫החקירות המוקדמות של התאונה העלו, בעיקרון,‬
‫ש"כן, זו הייתה התאונה המסחרית החמורה ביותר‬ ‫בהיסטוריה של ארה"ב…‬
‫אבל אף אחד לא מת, אז בואו נמשיך".‬
‫זה לא הסיפור של ת'רי מייל איילנד.‬
‫כשריק פארקס פרסם את המידע,‬
‫היקף ההתנהלות המשובשת שנחשף‬ ‫בתהליך השימוע היה יוצא דופן.‬
‫חבר מושבעים פדרלי מצא‬
‫שת'רי מייל איילנד היה יותר מתאונה.‬
‫נאמר שמפעילי המתקן זייפו דוחות בטיחות‬
‫כדי שלא יצטרכו לכבות את הכורים.‬
‫כתב האישום מייחס למטרופוליטן אדיסון‬
‫- דייוויד קווין, פרקליט ארה"ב -‬
‫דפוס של התנהלות פלילית והפרות חוק‬ ‫שהחלו במועד כלשהו ב-1978.‬
‫עוד בטרם הסתיימה הבנייה,‬
‫זייפה הנהלת החברה נתונים‬ ‫על שיעור דליפה קריטי‬
‫והשמידה מסמכים‬
‫כדי שהמתקן ימשיך לפעול‬ ‫בשעה שהיו אמורים לסגור אותו.‬
‫מסמכים שהוגשו לממשלה‬
‫מראים שבחודשים שקדמו לפתיחת‬ ‫המתקן ב-30 בדצמבר האחרון‬
‫אירעו תקלות רבות במערכות הבטיחות.‬
‫אחד השסתומים,‬
‫שנפגע ככל הנראה כתוצאה מדליפות,‬
‫היה אותו שסתום שנתקע ונשאר פתוח.‬
‫חודשים לפני התאונה,‬ ‫מנהלי המתקן בת'רי מייל איילנד‬
‫הסתירו דליפות‬ ‫במערכת קירור המים החיונית של הכור‬
‫מעיני הפקחים הממשלתיים,‬ ‫והכשירו את הקרקע לאסון.‬
‫נושא זה של זיוף נתוני דליפה…‬
‫לא שמתי לב לזה.‬
‫כלומר, אני לא…‬
‫אני זוכר ששמעתי על זה וידעתי משהו על זה.‬
‫לא חשבתי שזה היבט קריטי בגרימת התאונה…‬
‫או לא.‬
‫אז אינני יכול לספר לך על זה.‬
‫אבל מעולם לא שמעתי שזה…‬
‫משמעותי עד כדי כך, אבל…‬
‫פרקליט המדינה של ארה"ב יצא במתקפה חריפה‬
‫לא רק נגד החברה‬ ‫על התנהלותה הפסולה והבלתי חוקית‬
‫אלא גם נגד הוועדה לרגולציה גרעינית עצמה.‬
‫ואיש לא עשה כל מאמץ כדי לרדת לשורש העניין.‬
‫הוועדה לרגולציה גרעינית אינה מסוגלת‬ ‫לספק רמת בטיחות סבירה‬
‫לתחנות הכוח הגרעיניות במדינה.‬
‫ולצערנו, ועדת הרגולציה‬ ‫אפשרה להם לחמוק מאחריות.‬
‫לא מעקמים את החוקים לתועלתך.‬
‫לא מזייפים מסמכים.‬
‫לא משמידים מסמכים.‬
‫לא מפעילים תחנת כוח גרעינית‬ ‫בניגוד לתקנות ובניגוד לחוק.‬
‫גילינו גם את הכשל החמור ביותר‬
‫שהעמיד אנשים בסכנה קיצונית.‬
‫החברה שיקרה בכוונה ביום הראשון של התאונה.‬
‫- יום התאונה, 1:50 בצוהריים -‬
‫ביום הראשון, בשעה 1:50 בצוהריים,‬
‫נשמע צליל חבטה חזק‬
‫שכל הנוכחים בחדר שמעו והרגישו.‬
‫הם שחררו גז מימן לתוך מעטפת הכור.‬
‫זה דומה למצב שבו מדליקים את הגריל, והגז,‬
‫אבל לא מקרבים את הגפרור מיד.‬ ‫מתקבל מין "ווף" גדול כזה.‬
‫זה לא היה פיצוץ.‬
‫לא היה שם גל הלם על-קולי,‬ ‫אבל הייתה שם בעירת מימן גדולה.‬
‫זה היה פיצוץ. מימן מתפוצץ.‬
‫אפשר לראות את התמונות,‬ ‫הטלפונים שלהם כמעט נמסו,‬
‫חביות הדלק קרסו.‬
‫כל מי שחשב‬ ‫שלא התרחש נזק לדלק הגרעיני לפני כן‬
‫הבין שהתרחש נזק לדלק הגרעיני לאחר מכן.‬
‫מה שרוב האנשים חושבים על התאונה הזאת הוא‬
‫שאיש לא הבין את זה ביום הראשון‬ ‫ושהם לא ידעו מה קורה.‬
‫זה רחוק מאוד מהאמת.‬
‫לנוכח עדויות המפעילים וראיות החקירה,‬
‫בחדר הבקרה ידעו על שרפת המימן‬ ‫עוד באותו יום.‬
‫וזה היה משבר חמור,‬
‫דקות ספורות ממאות אלפי הרוגים‬
‫וממצב שבו כל אזור מרכז פנסילבניה‬ ‫מזוהם לצמיתות מקרינה.‬
‫אבל עורך הדין של החברה‬ ‫שכנע כמה מהם לשנות את הסיפור שלהם ולהגיד,‬
‫"לא חשבנו ששרפת המימן‬ ‫הייתה משמעותית ביום הראשון".‬
‫אני לא ידעתי.‬
‫- דיק דביאל, המפקח על ההגנה מפני קרינה‬ ‫במהלך התאונה -‬
‫אני לא אומר שאף אחד לא עשה‬ ‫אחד ועוד אחד בימים ההם. אני לא יודע.‬
‫חלק מאיתנו שהיינו אז,‬ ‫כששמענו אחר כך, הבנו בדיוק מה זה היה,‬
‫אבל זה לא חדר לתודעה של‬ ‫האנשים הנכונים בחדר הבקרה כדי להבין את זה.‬
‫בעיצומה של התאונה,‬ ‫החברה התעקשה להפחית מחומרתה.‬
‫הבטיחות במתקן מספקת…‬
‫תשאלו את הוועדה לרגולציה גרעינית.‬ ‫אני בטוח שהיו נוקטים פעולה.‬
‫אני בספק אם התרחשה התכה…‬
‫בשלב מוקדם, רבים העידו בפני החוקרים‬
‫שהם הבינו בדיוק מה משמעות פיצוץ המימן.‬
‫שהמשמעות היא התכת הליבה‬
‫ושעלולה להיפלט כמות משמעותית של קרינה.‬
‫- דיק ת'ורנברג , מושל פנסילבניה -‬
‫ואיש לא סיפר למושל פנסילבניה.‬
‫הייתה סכנה שכמויות קטלניות‬ ‫של קרינה נפלטו ביום הראשון,‬
‫בזמן שילדים הלכו לבית הספר,‬ ‫בזמן שאנשים עבדו בחוות שלהם.‬
‫חיי אותם אנשים היו בסכנה ואיש לא סיפר להם.‬
‫אנחנו לא מאמינים‬ ‫שזה מצדיק פינוי של אזור מידלטאון…‬
‫הם היו צריכים להחליט על פינוי‬ ‫ביום הראשון של התאונה.‬
‫אבל הם לא עשו זאת.‬
‫- ת'רי מייל איילנד -‬
‫- הפעלת המנוף הפולארי, 24 ביולי 1984 -‬
‫נדרשו חמש שנים להגיע אל אבן הדרך אמש‬ ‫בתהליך הניקוי של הכור בת'רי מייל איילנד.‬
‫זה הצעד הגדול ביותר עד כה בניקוי המתמשך.‬
‫העובדים הרימו את המכסה‬ ‫מעל הכור הניזוק של תחנת הכוח‬
‫בפעם הראשונה מאז התאונה ב-1979.‬
‫כשהפעילו את המנוף,‬ ‫זה היה כבר אחרי שפיטרו אותי.‬
‫וכשהם בדקו את המנוף, הוא פעל.‬
‫כשהשתמשו במנוף‬ ‫וחיברו אותו לראש מעטפת הכור, הוא כשל.‬
‫המנוף קפא בנקודות זמן שונות.‬
‫זה קרה אחרי תיקונים רבים.‬
‫ולו היו עושים את זה שנה קודם לכן,‬
‫מי יודע אילו אסונות היו עלולים להתרחש.‬
‫וזו הייתה, כפי הנראה,‬
‫אנחת ההקלה הכבירה ביותר שחשתי בחיי.‬
‫לכן לא עושים קיצורי דרך בתעשיית הגרעין.‬
‫לאחר מכן,‬
‫בוב ארנולד התפטר‬ ‫בגלל היושרה המפוקפקת של ההנהלה.‬
‫והנציג הראשי של הוועדה לרגולציה גרעינית‬ ‫באתר, לייק בארט, התפטר גם הוא.‬
‫לא התפטרתי.‬ ‫הבה נבהיר זאת היטב. זה לא נכון. ‬
‫הוצבתי במקום חדש ואכן ביקשתי את זה.‬
‫אחת הסיבות הייתה לאפשר לבני ללמוד‬ ‫בתיכון במרילנד, כדי לא להחליף תיכון באמצע.‬
‫כך שלעזיבה שלי לא הייתה שום קשר…‬
‫עם האירועים האלה והמנוף הפולארי…‬
‫לא שידוע לי.‬
‫- מאי 1985, שש שנים אחרי התאונה -‬
‫הוועדה לרגולציה גרעינית‬ ‫תצביע בשבוע הבא בשאלה‬
‫האם להפעיל מחדש את הכור המשוקם‬ ‫בת'רי מייל איילנד שבפנסילבניה.‬
‫חברת ג'י-פי-יו מתעקשת‬ ‫שכור מס' 1 בת'רי מייל איילנד‬
‫שלא נפגע בתאונה, בטוח לחלוטין להפעלה מחדש,‬
‫עם צינורות מתוקנים‬ ‫ומפעילים שעברו הכשרה מיוחדת.‬
‫כל לוח בקרת הקרינה…‬
‫אפילו אחרי שכתב האישום שהוגש לחברה התפרסם,‬
‫הוועדה לרגולציה גרעינית והחברה‬ ‫עשו כל שביכולתן,‬
‫מתוך פחד שמא התאונה תחסל את התעשייה,‬
‫והיו נחושות להפעיל מחדש את יחידה מס' 1‬
‫כדי להראות שהם מסוגלים לחזור.‬
‫מדינת פנסילבניה והאנשים שגרים בקרבת מקום‬
‫נחושים בהתנגדותם לכך.‬
‫- נשים מבטחנו בָּאֵל, לא בת'רי מייל איילנד -‬
‫כעת אנחנו יודעים שהם שיקרו.‬ ‫אנחנו מכירים את הסכנה.‬
‫ואנחנו החלטנו‬
‫- פולה קיני, תושבת מידלטאון -‬
‫שנעשה כל שביכולתנו כדי שהוא יישאר סגור.‬
‫בגלל אהבתי לביתי ולילדיי אני עושה את זה.‬
‫אנחנו אימהות, אבות, יש לנו ילדים, נכדים.‬
‫אנחנו לא סטטיסטיקה. אנחנו אנשים.‬
‫מעולם לא קרה‬ ‫אסון גרעיני מסחרי במדינה הזאת.‬
‫היינו הראשונים.‬
‫והיינו צריכים להבטיח שהחברה‬ ‫הזאת לא תפעיל את הכור מחדש.‬
‫המפעילים של ת'רי מייל איילנד‬ ‫הציגו שיפורים בעלות של מאה מיליון דולר,‬
‫שלדבריהם מכשירים את המתקן לפעול מחדש,‬
‫בעוד מתנגדי ת'רי מייל איילנד‬ ‫טוענים שהתנגדותם עזה כתמיד.‬
‫המתקן הזה יכול לשלוט לחלוטין בחייך,‬
‫ואני לא מתכוונת ליפול בלי להילחם.‬
‫זו חברה שחוותה‬ ‫את התאונה הגרעינית המסחרית החמורה ביותר‬
‫בהיסטוריה של האנרגיה הגרעינית.‬
‫הם לא יכולים להגיד דבר כדי להרגיע אותי.‬
‫- השאירו את ת'רי מייל איילנד סגור -‬
‫כשהאמת יצאה לאור במשך השנים,‬ ‫היא רק הוסיפה לחוסר האמינות‬
‫שעדיין רודף את תעשיית הכוח הגרעיני.‬
‫זה אחד הרגעים בהיסטוריה‬ ‫שמהווים נקודת מפנה.‬
‫ההפעלה מחדש של ת'רי מייל איילנד היא סמל‬
‫להישרדות האנרגיה הגרעינית באמריקה.‬
‫לפיכך מתנהל קרב עז‬ ‫על ההפעלה מחדש של ת'רי מייל איילנד‬
‫וג'י-פי-יו שחררה כל רסן.‬
‫הם מביאים את אדמירל ריקובר,‬ ‫אבי הצי הגרעיני, לת'רי מייל איילנד.‬
‫הייתה לו השפעה עצומה‬ ‫על כמה מחברי הוועדה לרגולציה גרעינית‬
‫ועל התעשייה באופן כללי,‬
‫והוא העניק לת'רי מייל איילנד את ברכתו‬ ‫ואמר שהוא בטוח להפעלה מחדש.‬
‫הייתי מוכן לגור…‬
‫תסדר לי מקום בבניין הזה ואשמח לגור כאן.‬
‫אבל מעולם לא חשבנו שהמתקן יתחיל לפעול מחדש‬
‫בגלל ריבוי הראיות לכך‬
‫שלאנשים האלה אין המשאבים, הצביון,‬ ‫והיושרה הנדרשים להפעלתו.‬
‫הרי לא תיתן לעבריין‬ ‫להפעיל תחנת כוח גרעינית, נכון?‬
‫- הוועדה לרגולציה גרעינית -‬
‫- הצבעה על ההפעלה מחדש של יחידה 1‬ ‫ב-29 במאי 1985 -‬
‫אני מאמין שתקלות הניהול העיקריות‬ ‫שהיו קיימות ב-1979 תוקנו.‬
‫תומכים?‬ ‫-כן.‬
‫מתנגדים?‬ ‫-לא.‬
‫רוצחים! רוצחים נאצים, זה מה שאתם.‬
‫אפשר בבקשה…‬ ‫-אתם הורגים את הילדים שלנו. אתם רוצחים!‬
‫אני חושב שסיימנו את העניין שלשמו התכנסנו…‬
‫התאונה ביחידה 2 הייתה‬ ‫טראומתית עבור המקומיים,‬
‫אין ספק בכך.‬
‫האם ההפעלה מחדש של יחידה 1‬ ‫עוררה רגשות עזים? בהחלט.‬
‫אנחנו הצבענו נגד!‬
‫הפגנות המחאה החלו בת'רי מייל איילנד‬
‫בתוך שעות מההחלטה‬ ‫על ההפעלה מחדש ב-29 במאי.‬
‫אבל התנהל תהליך מקיף,‬ ‫רב-שנים ומאוד מאוד יקר‬
‫כדי להבטיח שהמפעל יהיה בטיחותי‬ ‫כאשר יופעל מחדש.‬
‫אני… הייתי בהלם.‬
‫הייתי בהלם מוחלט.‬
‫לא יכולתי להאמין.‬
‫אחרי שהחברה הואשמה בהונאה,‬
‫בשקרים, בזיוף שיעור הדליפה…‬
‫אבל זה בסדר.‬ ‫הם עדיין יכולים להפעיל את המתקן.‬
‫לומר לקהילה כולה,‬
‫"אתם לא נחשבים.‬
‫לא חשוב איך אתם מרגישים,‬ ‫מה אתם עושים, או איפה אתם גרים.‬
‫חשוב לנו יותר להרוויח כסף".‬
‫אין לזה כל תירוץ הגיוני. אין.‬
‫בנוסף לכך, למדנו אחר כך‬
‫שמשקל התמיכה של אדמירל ריקובר‬ ‫בת'רי מייל איילנד התערער לנוכח העובדה‬
‫שג'י-פי-יו תרמה 380,000 דולר‬ ‫לקרן החינוך של מר ריקובר.‬
‫בעקבות זאת, בנו של אדמירל ריקובר, רוברט,‬
‫הצהיר שאביו היה סנילי מבחינה קלינית‬ ‫בזמן שהביע את תמיכתו.‬
‫- בנו של של ריקובר טוען שאביו נוצל -‬
‫אישית, אני לא סבור שהיו צריכים‬ ‫לאפשר ליחידה 1 לפעול מחדש.‬
‫ואני שמח שהאדמירל ריקובר לא חי‬ ‫כדי לשמוע אותי אומר זאת,‬
‫שלעולם לא אסכים איתו.‬
‫התעשייה למדה מזה‬
‫שאפשר לשקר, לרמות, לזייף מסמכים,‬
‫לאיים על עובדים ולהטריד אותם,‬ ‫להיות מורשע בפשע,‬
‫ועדיין לקבל רישיון להפעלת כור גרעיני.‬
‫זה הלקח של ת'רי מייל איילנד.‬
‫מאז שחזר ת'רי מייל איילנד לפעול ב-1985,‬
‫החרדה שנגרמה מהתאונה נמשכת.‬
‫ולנוכח איום גרעיני בלתי נראה,‬
‫לציבור יש ספקות רציניים בנוגע לביטחונו.‬
‫כשעזבתי את ת'רי מייל איילנד‬
‫ניסיתי להתרחק מנטלית‬ ‫מהמקום הזה ככל שיכולתי.‬
‫אבל מעולם לא שכחתי אותו‬ ‫ומעולם לא התגברתי עליו.‬
‫ויש פעמים שזה עדיין מטריד אותי.‬
‫זה מטריד אותי עד עמקי נשמתי‬
‫שנאלצתי לעבור את זה,‬
‫לעשות את העבודה שמוטלת על כולנו,‬
‫והיא להגן על הציבור.‬
‫אנשים צריכים לדעת מה קרה לאנשים פה,‬
‫עם מה הם עדיין צריכים להתמודד.‬
‫ואיך, אפילו אחרי 40 שנה,‬ ‫הבעיה עדיין מרימה את ראשה המכוער.‬
‫הוועדה לרגולציה גרעינית‬ ‫וחברות האנרגיה מכרו אותנו בזול‬
‫כי לא רצו להתמודד עם ההשלכות.‬
‫התעלומה הגדולה בת'רי מייל איילנד‬ ‫היא כמה קרינה באמת דלפה,‬
‫אבל הבעיה היא שהרבה מידע ‬
‫- ארני גונדרסן, מהנדס גרעין -‬
‫מעולם לא עבר ניתוח מדעי קפדני.‬
‫כשהתרחשה ההתכה,‬
‫לא היה שום בסיס היסטורי לגבי מה יש לעשות.‬
‫לכן לוועדה לרגולציה גרעינית‬ ‫לא הייתה תוכנית מסודרת.‬
‫רוב הקרינה שדלפה‬
‫דלפה בשלושת הימים הראשונים,‬
‫אבל לא היה להם ציוד‬ ‫ברמה גבוהה לניטור קרינה.‬
‫וכך הפכה לניחוש מדעי פרוע‬
‫השאלה כמה קרינה באמת השתחררה לסביבה.‬
‫משרד הבריאות של המדינה‬
‫הבטיח שהם ימשיכו במחקר הבריאותי‬
‫כל עוד אתה גר ברדיוס‬ ‫של שמונה ק"מ מת'רי מייל איילנד.‬
‫אבל המחקר נמשך ולא יצרו איתנו קשר.‬
‫אז פולה יצרה קשר עם חברה שלה בשכונה‬
‫שידעה שהיא עובדת על הסקר.‬
‫והיא אמרה, "אמרו לי‬ ‫שאת לא גרה ברדיוס של שמונה ק"מ".‬
‫וזה שקר מוחלט.‬
‫לא משנה איפה תשים את המצפן על האי,‬ ‫אנחנו גרים ברדיוס של שמונה ק"מ.‬
‫לפיכך זה מעורר בי חששות כבדים ביותר‬ ‫למה הם לא רצו לכלול אותנו.‬
‫ודאי שהייתי מודאג‬ ‫לגבי הקרינה שנחשפתי אליה.‬
‫הם עקבו אחר מצבי במשך כמה שנים.‬
‫ולמרבה המזל‬ ‫לא ניכרו בי השפעות ארוכות טווח.‬
‫- אד האוזר, המפקח על הכימיה במהלך התאונה -‬
‫אז היה לנו מזל.‬
‫לדעתי, תעשיית הגרעין‬
‫החמיצה את ההזדמנות הטובה ביותר‬ ‫ליחסי ציבור.‬
‫בכך שהייתה מסוגלת לומר,‬
‫"הדבר הכי גרוע שיכול לקרות קרה‬
‫ואף אחד לא נחשף לקרינה במידה חריגה‬
‫שיכלה לגרום להשפעה ביולוגית כלשהי".‬
‫הם התחילו ברדיוס של 30 ק"מ.‬
‫לא היה שום סימן לדפוס חריג של סרטן.‬
‫ב-1985, משרד הבריאות מיהר‬ ‫לפטור את החברה מאחריות,‬
‫אבל הרי אף בר-דעת לא מצפה,‬
‫מיד אחרי התאונה,‬
‫לגלות השפעות שליליות מחשיפה לקרינה.‬
‫לא כך מתנהג סרטן רדיוגני. יש זמן המתנה.‬
‫אז לנצח תנקר במוחך, כמו צל אפל, המחשבה,‬
‫"האם הדבר הזה יפגע בי או יהרוג אותי?"‬
‫וחשוב מכך,‬
‫האם זה עלול להשפיע על הדנ"א שלך‬ ‫למשך שארית חייהם של ילדיך.‬
‫אצל בעלי אובחנה לאחר התאונה מחלת השימוטו,‬
‫שהיא מחלה התוקפת את בלוטת התריס.‬
‫האנדוקרינולוג שאל אותו‬ ‫אם הוא גר ליד ת'רי מייל איילנד.‬
‫אז אני זוכרת שחשבתי שגורל ילדיי נחרץ.‬
‫באמת חשבתי שגורל ילדיי נחרץ.‬
‫ולאחרונה לבתי הצעירה‬
‫התגלה שרירן ברחם במשקל כמעט 500 גרם.‬
‫נושא הסרטן בקהילה הוא‬ ‫נושא אישי מאוד עבורי.‬
‫היה לי סרטן בעצמי.‬
‫והנכדה שלי בגיל 18‬ ‫חלתה בלימפומה שאינה הודג'קין.‬
‫טוב, אני עצוב מאוד בשבילם.‬
‫באמת.‬
‫הם אנשים טובים.‬
‫אני לא סבור שהמחלות האלה‬ ‫קשורות לת'רי מייל איילנד.‬
‫הם ודאי מאמינים שכן, ואני…‬
‫אם זה מה שהם חושבים, זה מה שהם חושבים.‬
‫המומחה המוביל לסרטן‬ ‫בקהילת ת'רי מייל איילנד‬
‫בחן את רמות הקרינה ואת כיוון הרוח‬
‫לאורך נהר הססקוהנה.‬
‫והוא גילה שכיחות גבוהה פי שניים עד שלושה‬ ‫של מקרי סרטן באזור שספג קרינה‬
‫בהשוואה לגבעות שמסביב, שלא ספגו קרינה.‬
‫האם תוכל למצוא אדם בודד‬
‫שיספר לך סיפור שכנראה‬ ‫לא לגיטימי מבחינה מדעית?‬
‫ודאי שאתה יכול.‬
‫ודאי תוכל למצוא כאלה‬ ‫ותוכל לעשות תוכנית נהדרת‬
‫שתפחיד אנשים ואולי גם תזכה לרייטינג נאה.‬
‫אבל אלה שטויות.‬
‫לפני כמה שנים, כל האזור מכאן,‬
‫סביב הזרוע שלי, סביב השדיים,‬
‫עד לאזור האגן היה מכוסה בנגעי לימפומה.‬
‫שנים רבות עברו עד שניקי גילתה‬
‫תגובה כלשהי לקרינה‬ ‫שנחשפה אליה כשהייתה ילדה קטנה.‬
‫ואני משוכנע במאה אחוז‬
‫שהסרטן שלה הוא כתוצאה מהקרינה‬ ‫שנחשפה אליה מת'רי מייל איילנד.‬
‫סליחה.‬
‫אפשר לשאול אותך…‬
‫בטח.‬
‫מה הקטע עם השיעול?‬
‫זה… כי אין לי בלוטות רוק‬
‫ואין לי בלוטות לימפה בצד הזה של הפנים.‬
‫ולפעמים זה חונק אותי‬ ‫עד כדי כך שאני לא יכול לדבר,‬
‫אני לא יכול לנשום,‬ ‫ואני חייב לנקות את הגרון.‬
‫ממה זה?‬
‫סרטן. סרטן גרון.‬
‫אני מאמין שזה כנראה נובע‬ ‫מהרקע שלי בתעשיית הגרעין,‬
‫אבל גם נהגתי לעשן.‬
‫אז תמיד יש את ה"אבל" הזה‬
‫שמונע ממך להצהיר בוודאות.‬
‫זו הסיבה שהממשלה מתחמקת מכל זה.‬
‫ת'רי מייל איילנד פלט שיעור עצום של קרינה.‬
‫יותר מדי אנשים שחווים יותר מדי תסמינים‬
‫שכנעו אותי שחשיפות השיא יכלו להגיע בקלות‬
‫לרמה שגורמת השפעות ביולוגיות ארוכות טווח‬
‫שאחר כך עלולות לגרום לסרטן.‬
‫אי אפשר להעלים את הטראומה‬ ‫שחלק מהאנשים חוו במשך 40 שנה,‬
‫ואת העיירה שצריכה להתאושש.‬
‫ואני חושבת שהפנייה של ריק אליי הייתה…‬
‫הדרך שלו לומר, "הגיע הזמן.‬
‫הגיע הזמן שנספר את הסיפור".‬
‫היי, ילדונת.‬
‫אתה נראה מדהים.‬
‫צר לי על אימא שלך.‬
‫אוי, אלוהים.‬
‫לא ראיתי את ריק במשך כל השנים האלה.‬
‫מיד אחרי שגילה שיש לי סרטן,‬
‫הוא יצר איתי קשר.‬
‫אני מרגיש שת'רי מייל איילנד‬ ‫היה חלק מרכזי בחיי‬
‫מאז שכף רגלי דרכה על האי, ואני…‬
‫באמת מצטער שקרה מה שקרה.‬
‫גם אני מרגישה ככה.‬
‫כמה זמן את במצב נסיגה?‬
‫כבר שנתיים.‬
‫זו הייתה דרך ארוכה.‬
‫כפי שאתה יודע בעצמך.‬ ‫-טוב… לא.‬
‫כן. זה נורא.‬
‫מישהו אי פעם שאל אותך או את אימא שלך‬ ‫על מה שקרה לי אחרי שפרסמתי את המידע?‬
‫אני כאן יום אחד ואז אינני?‬
‫אימא לא דיברה על זה הרבה.‬
‫פשוט ידעתי שהיא מפחדת.‬
‫היא פחדה פחד מוות.‬
‫הלב שלי נשבר רק פעמיים בימי חיי.‬
‫פעם אחת בגלל האימא של הבנים שלי,‬
‫ופעם שנייה בגלל אימא שלך.‬
‫כן, נשברתי לחתיכות.‬
‫אימא שלך התחננה בפניי‬ ‫לא לפרסם ברגע האחרון.‬
‫כי היא ידעה, כפי שאני ידעתי,‬
‫שאשלם על כך מחיר כבד.‬
‫זה הרס לי את החיים.‬
‫זה הרס את החיים שלך, ללא ספק.‬
‫זה דפק אותם בכל דרך אפשרית,‬ ‫אם לא הרס אותם לגמרי.‬
‫ואם אימא שלך ואני היינו מוצאים דרך‬
‫שאוכל לצאת מהבלגן הזה‬
‫בלי לפרסם, הייתי עושה את זה.‬
‫אבל לא הצלחתי לחשוב על שום דרך.‬
‫את חושבת שאני טיפש?‬ ‫-לא.‬
‫אני חושבת שאתה הגיבור שלי.‬
‫אני חושבת שאתה אמיץ.‬
‫אתה מאוד מיוחד בשבילי.‬
‫אני חושבת שמה שעשית, ומה שאתה עדיין עושה‬
‫אחרי כל השנים האלה הוא הדבר הנכון,‬
‫ואני מצטערת שזה הרס לך את החיים.‬
‫אני לא חושבת שצריך להיגרם נזק‬
‫לאדם שניסה לעשות‬ ‫את הדבר הנכון מהסיבות הנכונות.‬
‫אוהב אותך, ילדונת.‬
‫הייתה לי הזדמנות, כמו לזקנים רבים, להרהר.‬
‫ואחרי כל מה שקרה לי בת'רי מייל איילנד,‬
‫זה שינה את ההסתכלות שלי על החיים,‬
‫זה שינה את ההסתכלות שלי על אנשים.‬
‫אבל אם תשאלו אותי היום, במבט לאחור,‬
‫האם באמת היה שווה‬ ‫להביא את הכוח הזה לידי קיום?‬
‫התאונה התרחשה‬ ‫בתחנת הכוח צ'רנוביל שבאוקראינה.‬
‫אין דרך לומר כמה נזק מתמשך‬
‫ענן הקרינה הזה כבר גרם,‬
‫הרבה יותר גרוע מהתקרית‬ ‫של ת'רי מייל איילנד ב-1979.‬
‫- ת'רי מייל איילנד -‬
‫לפני עשר שנים, ארצות הברית התמודדה‬
‫עם הסיוט של‬ ‫תחנת הכוח הגרעינית ת'רי מייל איילנד.‬
‫מאז לא יצאה אף דרישה להקמת‬ ‫תחנת כוח גרעינית מסחרית חדשה בארה"ב.‬
‫כפי שהוכח, האדם הוא יהיר‬
‫וחושב שהוא יכול לתכנן כל מה שהוא רוצה,‬
‫ולהתמודד עם תופעות הטבע הקשות ביותר.‬
‫וזו הנחה שגויה.‬
‫פיצוצים בכור פוקושימה‬
‫בעקבות רעידת האדמה ההרסנית והצונאמי‬
‫מעוררים חשש להתכה גרעינית.‬
‫נשאלת השאלה האם ניתן למנוע אסונות בעתיד.‬
‫תחנת הכוח הגרעינית של ת'רי מייל איילנד‬ ‫מושבתת כעת באופן רשמי‬
‫בתואנה של תחרות מצד מקורות אנרגיה אחרים.‬
‫בעוד המתקן נסגר באופן רשמי,‬
‫יידרשו עשרות שנים עד שהניקיון‬ ‫בסך מיליארד דולר יושלם.‬
‫אני עדיין מאמין‬ ‫בהבטחה הטמונה באנרגיה גרעינית.‬
‫כל מדינה תצטרך להשקיע‬ ‫בטכנולוגיות חדשות של אנרגיה נקייה.‬
‫לנוכח מספר תחנות הכוח הגרעיני‬ ‫שעומדות להיסגר בארה"ב‬
‫במשך עשר השנים הבאות,‬
‫האספקה לרשת קווי החשמל תרד מ-21% ל-7%.‬
‫מתרחש משבר אנרגיה מודרני שדורש פתרונות,‬
‫ועלינו לשמור על אופציית הגרעין.‬
‫אבל לעולם לא תהיה לנו תעשייה גרעינית‬ ‫בת קיימא במדינה הזאת,‬
‫כל עוד לא נוציא ממנה את מניע הרווח.‬
‫לא ייתכן שמניע הרווח‬ ‫יגבר על בטיחות גרעינית.‬
‫אז אין לי חרטות.‬
‫בהינתן אותן נסיבות, הייתי עושה זאת שוב,‬
‫בידיעה ברורה מה המחיר שאשלם‬
‫ובידיעה שזה עלול להביא‬ ‫לקיצה של תעשיית הגרעין.‬
‫וחיכיתי 37 שנים כדי לספר את הסיפור הזה.‬
‫הרי לכם.‬
‫מאז התאונה בת'רי מייל איילנד ב-1979‬ ‫אושרו שני כורים חדשים בלבד בארה"ב.‬
‫הם מתמודדים עם בעיות בטיחות‬ ‫ועם חריגה של מיליארדים בתקציב.‬
‫אף אחד מהם לא נפתח לפעילות.‬
‫הוועדה לרגולציה גרעינית וחברת מט-אד נשאלו‬ ‫אם היה בכוונתן להסתיר מידע בזמן התאונה.‬
‫פרסט אנרג'י, החברה שמט-אד בבעלותה,‬ ‫סירבה להגיב.‬
‫הוועדה לרגולציה גרעינית הגיבה שהצהרותיה,‬ ‫שנמסרו במהלך התאונה ואחריה,‬
‫התבססו "על ניתוח המידע הזמין הטוב ביותר‬ ‫בזמנו, שהתבצע באופן עצמאי על ידי הסוכנות",‬
‫וטוענת ש"בחודשים שלאחר התאונה,‬ ‫על אף שעלו שאלות בנוגע לאפשרות ‬
‫של השפעות שליליות מקרינה‬ ‫על בני אדם, בעלי חיים וצמחים,‬
‫לא ניתן לייחס אותן ישירות לתאונה".‬